Bertwald av Canterbury

Bertwald av Canterbury (født ca. 650, død 13. januar  731 i Canterbury) var den åttende erkebiskopen av Canterbury, fra 693 til sin død. Han var den første angelsakser som ble utnevnt til dette embetet.

 Liv og virke
 Bakgrunn
Han var av kongelig byrd, men lite er kjent om hans tidlige liv. Beda forteller at han var godt kjent med Bibelen, og med kirkelig vitenskap. Bertwald førte korrespondanse med Bonifatius, Aldhelm av Sherborne og Ulfrid, som alle senere ble regnet som helgener.

 Abbed
Cenwalh av Wessex utnevnte ham i 667 til den første angelsaksiske abbeden i Glastonbury, noe kongens venn Benedict Biscop hadde rådet ham til. Bertwald fikk en stor eiendom ved Meare av kongen omkring fire år senere. Omkring 676 ble han abbed i Reculver i Kent.

 Erkebiskop
Da han ble utnevnt til erkebiskop av Canterbury reiste han til Frankrike, hvor han ble konsekrert av erkebiskop Godwin av Lyon. Han opprettet nye bispedømmer i Wessex, og kongedømmet Sussex ble, som det siste av de angelsaksiske rikene, omvendt til kristendommen i hans tid som erkebiskop.

Bertwald presiderte ved konsilet i Easterfield i 702, som avsatte og ekskommuniserte biskop Wilfrid av York. 

Wilfrid ble i 703 fullt ut rehabilitert av pave Johannes VI etter en prosess på 70 sammentredender. Bertwald forsonte seg i 706 med Wilfrid. Til tross for pavens avgjørelse gav Wilfrid avkall på bispedømmet til fordel for Johannes av Beverley. Senere ledet Bertwald han et annet konsil, hvorved Wilfrid ble innsatt som biskop av Hexham, som var et nyopprettet bispedømme. Han fikk også beholde sitt kloster i Ripon.

Erkebiskop Berhtwald døde 13. januar 731.Fryde, et al. Handbook of British Chronology s. 213 

En epitaf i verseform over ham har overlevd, og kan ha vært satt over hans grav,Lapidge "Berhtwald" Blackwell Encyclopedia of Anglo-Saxon England som var i Canterbury.Blair "Handlist of Anglo-Saxon Saints" Local Saints and Local Churches p. 517 Han ble senere kanonisert med festdagen 9. januar.Delaney Dictionary of Saints p. 90 Lite er kjent om hans venerasjon, men han er nevnt i en senmiddelaldersk engelsk helgenkalender.,Farmer Oxford Dictionary of Saints p. 55 

Berhtwald var den første av sammenhengende rekke angelsaksiske innfødte biskoper i England, skjønt det hadde vært to tidligere angelsaksiske erkebiskoper av Canterbury - Deusdedit og Wighard.Blair Introduction to Anglo-Saxon England s. 142

 Referanser 

 Kildeskrifter 
 Beda Venerabilis, Historia Ecclesiastica Gentis Anglorum
 Symeon av Durham, Historia regum Anglorum et Dacorum
 The Anglo-Saxon Chronicle i Project Gutenberg 

Kategori:Angelsaksiske helgener
Kategori:Katolske erkebiskoper av Canterbury
Kategori:Engelske benediktinere
Kategori:Fødsler på 600-tallet
Kategori:Dødsfall i 731